AĠENDA

It-Tlieta, 26 ta' Ġunju, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

BYRON CAMILLERI staqsa lill-

Ministru għall-Ġustizzja, Kultura u Gvern Lokali

Jista' l-Ministru jagħti rendikont tan-nefqa ta' kull Kunsill Lokali f'Malta u Għawdex f'bini ta' toroq mill-ġdid matul is-snin 2016 u 2017, sena b'sena?

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid jekk Transport Malta hijiex se timpjega lill-individwu (a) li d-dettalji dwaru qed jingħataw separatament, u jekk huwiex se jkun impjegat mal-istess Transport Malta fil-kariga li kellu l-individwu (b) li d-dettalji dwaru wkoll qed jingħataw separatament?

L-ONOR.

JASON AZZOPARDI staqsa lill-

Jista' l-Ministru jgħid meta ħarġet is-sejħa pubblika miftuħa għall-proċess ta' għażla għall-kariga ta' Imħallef fil-Qorti Ewropea tal-Ġustizzja peress li f'Ottubru li ġej jiskadi t-terminu tal-Imħallef li d-dettalji dwaru qed jingħataw separatament u stante li tali proċess ta' għażla jdum mill-inqas disa' xhur?

L-ONOR.

JASON AZZOPARDI staqsa lill-

Ministru għall-Affarijiet Barranin u Promozzjoni tal-Kummerċ

L-ONOR.

JASON AZZOPARDI staqsa lill-

Jista' l-Prim Ministru jgħid jekk l-Inkjesta tal-pulizija dwar allegazzjonijiet ta' korruzzjoni dwar bini ta' toroq f'Għawdex ġietx konkluża u x'kienu l-konklużjonijiet u jikkonferma jekk il-persuni li kienu jaħdmu fil-Ministeru għal Għawdex li ġew sospiża f'Lulju 2017 (inkluż id-Direttur, il-Perit u l-PA tad-Direttur) fuq diversi allegazzjonijiet li saru, reġgħux iddaħħlu lura jaħdmu mal-gvern f'dawn l-aħħar ġranet?

Jista' jgħid min ta l-ordni biex dawn il-persuni jerġgħu jiddaħħlu lura jaħdmu fis-Servizz Pubbliku, x'tip ta' xogħol qed jagħmlu, ma' liema Ministeru qed jaħdmu kull wieħed minn dawn il-ħaddiema, taħt liema titlu u f'liema grad iddaħħlu lura għax-xogħol, u minn liema Ministeru qed jitħallsu?

L-ONOR.

JASON AZZOPARDI staqsa lill-

Jista' l-Ministru jgħid kemm kien hemm istanzi jew każijiet fl-aħħar 20 sena fejn l-Avukat Ġenerali ma qabilx u mar kontra r-rakkomandazzjoni ta' xi Maġistrat Inkwirenti għeluq inkjesta li kien irrakomanda li jittieħdu passi kriminali kontra individwu, skont l-art.

569(6) tal-Kodiċi Kriminali?

L-ONOR.

JASON AZZOPARDI staqsa lill-

Jista' l-Prim Ministru jgħid kemm-il darba l-individwi li d-dettalji dwarhom qed jingħataw separatament, iltaqgħu ma' rappreżentanti jew uffiċjali tal-Uffiċċju tal-Prim Ministru bejn Marzu 2013 u Mejju 2017?

Jista' jgħid ukoll meta u ma' min iltaqgħu?

L-ONOR.

CHRIS SAID staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid mit-8 ta Marzu 2013 sal-lum kemm ħaddiema li kienu jaħdmu l-Isptar Ġenerali ta' Għawdex talbu li ma jibqgħux hemm u minflok imorru jaħdmu x'imkien ieħor?

Kemm kien ilhom jaħdmu ġewwa l-isptar t'Għawdex u x'kien il-grad ta' dawn il-ħaddiema li talbu li jiġu trasferiti? jista' jgħid ukoll kemm kien hemm ħaddiema li talbu li jiċċalqu iżda ma ġietx milqugħa t-talba tagħhom?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 6106 u jgħid meta se jibda x-xogħol ta' kostruzzjoni tant bżonnjuż fuq Triq Gaetano Vitale (parti) fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 6107 u jgħid meta se jibda x-xogħol ta' kostruzzjoni tant bżonnjuż fuq Triq Ġdida fi Triq tan-Najder fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 6108 u jgħid meta se jibda x-xogħol ta' kostruzzjoni tant bżonnjuż fuq Triq Birguma (l-aħħar parti) fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 6109 u jgħid meta se jibda x-xogħol ta' kostruzzjoni tant bżonnjuż fuq Triq San Ġwann l-Evanġelista (parti) fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 6110 u jgħid meta se jibda x-xogħol ta' kostruzzjoni tant bżonnjuż fuq Triq Baħar iċ-Ċagħaq fin-Naxxar?

L-ONOR.

CLAUDETTE BUTTIGIEG staqsiet lill-

Ministru għat-Trasport, Infrastruttura u Proġetti Kapitali

Jista' l-Ministru jwieġeb il-mistoqsija parlamentari 6111 u jgħid meta se jibda x-xogħol ta' kostruzzjoni tant bżonnjuż fuq Sqaq fi Triq il-Għargħur fin-Naxxar?

L-ONOR.

CHRIS SAID staqsa lill-

Jista' l-Prim Ministru jgħid kemm huwa n-numru ta' persuni ta' ċittadinanza barranija li għandhom il-permess ta' residenza f'Malta anke jekk temporanjament?

Jista' jgħid ta' liema nazzjonalità huma dawn il-persuni?

L-ONOR.

CHRIS SAID staqsa lill-

Ministru għall-Edukazzjoni u Xogħol

Jista' l-Ministru jgħid kemm huwa n-numru totali ta' persuni li mhumiex ta' ċittadinanza Maltija imma li huma reġistrati mal-JobsPlus u li għandhom impjieg f'Malta kemm jekk part-time jew full-time?

Jista' jgħid kemm minn dawn huma reġistrati bħala li qed jaħdmu part-time u kemm minnhom qed jaħdmu full-time?

Jista' jgħid mil-liema pajjiżi huma ġejjin dawn il-persuni?

L-ONOR.

CHRIS SAID staqsa lill-

B'referenza għat-tweġibiet li ngħataw fil-mistoqsijiet parlamentari 3328 u 5756, jista' d-Deputat Prim Ministru u Ministru għas-Saħħa jgħid għalfejn l-Awtorità tal-Ippjanar ilha għal xhur sħaħ tistenna l-informazzjoni u dokumenti li talbet lil Vitals GH u issa lil Steward fl-iscreening letter sabiex tkun tista' tivvalida u tibda tipproċessa din l-applikazzjoni PA 7491/16 u ċjoè l-applikazzjoni għall-Master Plan għall-area tal-Isptar Ġenerali ta' Għawdex?

L-ONOR.

CHRIS SAID staqsa lill-

Ministru għall-Intern u Sigurtà Nazzjonali

Jista' l-Ministru jgħid x'tip ta' investiment infrastrutturali sar fil-Barracks tal-Forzi Armati fin-Nadur u f'postijiet oħra li għandha l-AFM ġewwa Għawdex minn Marzu 2013 sal-lum, maqsuma sena b'sena?

Jista' jgħid f'kull każ kemm kienet l-ispiża sena b'sena u x'proġetti infrastruturali hemm ippjanati minn issa sal-aħħar ta' din is-sena fis-siti tal-Forzi Armati f'Għawdex?

Jista' jgħid kemm hemm suldati stazzjonati Għawdex u x'inhu l-grad tagħhom?

L-ONOR.

CHRIS SAID staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru jgħid meta hu ppjanat li jkun hemm canteen għall-ħaddiema u l-qraba tal-pazjenti ġewwa l-Isptar Ġenerali ta' Għawdex peress li l-canteen li kien hemm qabel, twaqqa' aktar minn sena ilu biex minfloku tibda tinbena l-Iskola ta' Barts u sal-lum l-Isptar ta' Għawdex għadu bla canteen?

L-ONOR.

MARIO GALEA staqsa lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsijiet parlamentari 6065 u 5933 u ċjoè: B'referenza għar-risposta tal-mistoqsija parlamentari 5839, jista' l-Ministru jindika dawk il-kunsilli lokali f'Malta u Għawdex li kellhom taħditiet regolari f'din il-Leġiżlatura dwar suġġetti relatati ma' għarfien/stigma dwar is-saħħa mentali u meta saru dawn it-taħditiet u minn min saru?

L-ONOR.

ROBERT CUTAJAR staqsa lill-

B'referenza għat-tweġiba tal-mistoqsija parlamentari 6016 tat-12 ta' Ġunju, jista' l-Ministru jpoġġi fuq il-Mejda tal-Kamra d-dokument datat is-sena 1933 u li għamel referenza għalih fl-istess tweġiba?

L-ONOR.

KAROL AQUILINA staqsa lill-

Jista' l-Prim Ministru jgħid kemm-il Karta tal-Identità ġiet ikkanċellata skont dak li jipprovdi l-artikolu 8 tal-Att dwar il-Karta tal-Identità u Dokumenti oħra tal-Identità (Kap. 258 tal-Liġijiet ta' Malta) sena b'sena, mis-sena 2013 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Prim Ministru jgħid kemm-il detentur ta' Karta tal-Identità ġie mitlub biex jirritorna lura l-Karta tal-Identità tiegħu skont dak li jipprovdi l-artikolu 8 tal-Att dwar il-Karta tal-Identità u Dokumenti oħra tal-Identità (Kap. 258 tal-Liġijiet ta' Malta) sena b'sena, mis-sena 2013 sad-data li tiġi mwieġba din il-mistoqsija parlamentari?

Jista' l-Prim Ministru jgħid x'kienu r-raġunijiet mogħtija lid-detenturi tal-Karti tal-Identità?

L-ONOR.

KAROL AQUILINA staqsa lill-

Jista' l-Prim Ministru jgħid kemm-il Karta tal-Identità ġiet irrapurtata misruqa, distrutta jew sfigurata lill-uffiċjal awtorizzat sena b'sena, mis-sena 2013 sad-data li tiġi mwieġba din il-mistoqsija parlamentari?

L-ONOR.

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jwieġeb il-mistoqsija parlamentari 6339 u jgħid jekk hemmx siġar protetti fiż-żona fejn qed tiġi ppjanata l-bypass ta' Ħ'Attard jiġifieri minn Ħ'Attard ħdejn l-MFSA sa ftit 'il fuq mid-daħla ta' Ta' Qali Ħ'Attard?

L-ONOR.

EDWIN VASSALLO staqsa lill-

Jista' d-Deputat Prim Ministru u Ministru għas-Saħħa jgħid kemm huwa n-numru ta' massage parlours fil-lokalitajiet tal-Belt Valleta, Tas-Sliema, Paceville, San Ġiljan, San Ġwann, Birkirkara, ir-Rabat, il-Mosta, in-Naxxar, Raħal Ġdid, Ħal Tarxien u f'Għawdex, li kienu qed joperaw fl-2015, 2016, 2017 u sa Mejju 2018, maqsuma għal kull sena, f'kull lokalità rispettivament?

L-ONOR.

EDWIN VASSALLO staqsa lill-

Jista' d-Deputat Prim Ministru u Ministru għas-Saħħa jgħid x'regolamenti ta' saħħa hemm li qed jirregolaw il-massage parlours li għandna miftuħa fil-komunitajiet madwar Malta u Għawdex?

L-ONOR.

EDWIN VASSALLO staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid kemm hu l-ammont ta' metri kwadri ta' art/raba' li se tkun qed tittieħed bħala spazju għat-triq li qed tissejjaħ Central Link mill-Gvern?

L-ONOR.

EDWIN VASSALLO staqsa lill-

Jista' l-Ministru jgħid jekk il-Gvern awtorizzax it-trasferiment fil-kirja ta' ħanut fil-binja tal-Gvern quddiem id-Dar tal-Anzjani tal-Mosta ħdejn il-Government Housing Estate u fejn hemm il-kumpless tal-ħwienet, fejn minn ħanut retail, illum sar massage parlour?

L-ONOR.

EDWIN VASSALLO staqsa lill-

Ministru għall-Intern u Sigurtà Nazzjonali

Jista' l-Ministru jgħid fir-rigward ta' massage parlours, x'qed isir mill-Gvern permezz tal-pulizija sabiex ikun regolat dan is-settur fil-każ:

a. Li permezz ta' dawn il-massage parlours, naraw li pajjiżna mhux qed iservi mezz li jippromwovu t-Traffikar tal-Bniedem;

b. Sabiex naraw li dawn is-siti kummerċjali ma jispiċċawx bħala burdell;

c. Sabiex naraw li r-residenti tat-toroq fejn hemm dawn is-siti kummerċjali li joffru servizz ta' massage parlour ma jispiċċawx iffastidjati kemm minn dawk li qed joffru s-servizz kif ukoll minn dawk li jkunu qed ifittxu li jieħdu s-servizz minn dawn is-siti?

L-ONOR.

EDWIN VASSALLO staqsa lill-

B'referenza għall-mistoqsija parlamentari 6438 tad-19 ta' Ġunju 2018, jista' l-Ministru jgħid x'kienu l-qabdiet ta' droga li saru mill-Pulizija fl-2015, fl-2016, fl-2017 u fit-2018 sal-aħħar ta' Mejju?

Kulma qed nistaqsi x'kienu l-qabdiet u kemm kien il-valur ta' flus ta' kull qabda.

L-ONOR.

ROBERT CUTAJAR staqsa lill-

Jista' l-Ministru jindika liema se jkunu l-160 triq li Infrastruttura Malta se tkun qed tagħmel fix-xhur li ġejjin?

L-ONOR.

ROBERT CUTAJAR staqsa lill-

Fid-dawl li wieħed jista' jantiċipa li jseħħ xi inċident waqt id-dħul u l-ħruġ tat-tfal mill-Iskola Primarja tal-Mellieħa, jista' l-Ministru jara li jkun hemm pulizija/uffiċjal tal-komunità (warden) biex ikun jista' jinforza regolamenti tat-traffiku fiż-żoni ta' Triq Qasam Barrani u Triq il-Mitħna l-Kbira, il-Mellieħa?

L-ONOR.

ROBERT CUTAJAR staqsa lill-

Ministru għall-Ġustizzja, Kultura u Gvern Lokali

L-ONOR.

KAROL AQUILINA staqsa lill-

Jista' l-Ministru jwieġeb il-mistoqsija parlamentari 6361 u jpoġġi fuq il-Mejda tal-Kamra lista ta' persuni li ħadu sehem fi programmi ta' ġrajjiet kurrenti, diskussjonijiet, inkluż programmi mtella' mill-Kamra tal-Aħbarijiet ta' Television Malta matul il-perjodu mill-4 ta' Ġunju 2017 sad-data li tiġi mwieġba din il-mistoqsija parlamentari?

Jista' jgħid għal kull waħda mill-persuni f'liema kapaċità ġiet mistiedna jew lil min kienet qiegħda tirrappreżenta?

L-ONOR.

KAROL AQUILINA staqsa lill-

Jista' l-Prim Ministru jwieġeb il-mistoqsijiet parlamentari 6183 u 6368 u jgħid kemm hemm appelli pendenti quddiem it-Tribunal għas-Servizzi Finanzjarji?

Jista' l-Prim Ministru jpoġġi fuq il-Mejda tal-Kamra lista tal-appelli pendenti quddiem it-Tribunal għas-Servizzi Finanzjarji u jgħid għal kull wieħed minnhom f'liema stadju wasal is-smigħ tal-appell?

L-ONOR.

KAROL AQUILINA staqsa lill-

Jista' l-Prim Ministru jgħid meta se tiġi ppubblikata fil-Gazzetta tal-Gvern il-lista ta' persuni li ngħataw iċ-ċittadinanza Maltija b'reġistrazzjoni, b'naturalizzazzjoni, inkluż dawk il-persuni illi jkunu ngħataw iċ-ċittadinanza Maltija taħt il-Programm ta' Investitur Individwali tar-Repubblika ta' Malta, matul il-perjodu mill-1 ta' Jannar 2017 sal-31 ta' Diċembru 2017 u dan skont dak li jipprovdi s-sub-regolament 14(2) tar-Regolamenti dwar il-Programm tal-Investitur Individwali tar-Repubblika ta' Malta (Avviż Legali 47 tal-2014 - Leġislazzjoni Sussidjarja 188.03)?

L-ONOR.

BYRON CAMILLERI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid liema toroq ġewwa l-lokalità tal-Gudja, qatt ma ġew asfaltati u huma ppjanati li jsiru?

L-ONOR.

BYRON CAMILLERI staqsa lill-

Jista' l-Ministru jgħid liema toroq ġewwa l-lokalita tal-Fgura qatt ma ġew asfaltati u huma ppjanati li jsiru?

L-ONOR.

BYRON CAMILLERI staqsa lill-

Jista' l-Ministru jgħid liema toroq ġewwa l-lokalità ta' Raħal Ġdid qatt ma ġew asfaltati u huma ppjanati li jsiru?

L-ONOR.

BYRON CAMILLERI staqsa lill-

Jista' l-Ministru jgħid liema toroq ġewwa l-lokalità ta' Ħal Tarxien qatt ma ġew asfaltati u huma ppjanati li jsiru?

L-ONOR.

BYRON CAMILLERI staqsa lill-

Jista' l-Ministru jgħid liema toroq ġewwa l-lokalità ta' Santa Luċija qatt ma ġew asfaltati u huma ppjanati li jsiru?

L-ONOR.

GODFREY FARRUGIA staqsa lill-

Ministru għall-Enerġija u Immaniġġar tal-Ilma

B'referenza għat-tankijiet privati tal-fuel li huma illegali ta' ħafna garaxxijiet li jordnaw fuelbulk biex ma jmorrux għand tal-pompi tal-petrol, jista' l-Ministru jgħid x'rimedju qed jittieħed dwar hekk?

Kemm inqabdu jiksru l-proċedura mir-REWS?

Dawn it-tankijiet, bosta minnhom f'inħawi residenzjali, għandhom l-istandards ta' protezzjoni meħtieġa?

Min jissuplixxi l-fuel hu mġiegħel jiċċekkja jekk dawn is-sidien għandhomx permess?

L-ONOR.

GODFREY FARRUGIA staqsa lill-

Jista' l-Ministru jgħid x'inhuma l-ispeċifikazzjonijiet tal-lining tal-membrane tat-tankijiet ta' taħt l-art tal-fuel stations?

Jista' jgħid x'inhi r-raġuni li qed jiġi aċċettat lining ta' membrane normali meta l-petrol idewbu u mhux il-lining tal-fuel tanks proprja li hu epdethelene benelyne nomimer membrane or fiber glass enforced plastic?

Kif qed timmoniterja u tirregolarizza dwar hekk ir-REWS?

L-ONOR.

GODFREY FARRUGIA staqsa lill-

Jista' l-Ministru jwieġeb il-mistoqsija parlamentari 6179 u ċjoè: B'referenza għall-ħaddiema tax-xatt, b'mod partikolari l-port workers, jista' l-Ministru jgħid x'inhi r-raġuni li kien hemm bżonn li għal darb'oħra jerġa' jiddaħħal il-wirt tax-xogħol meta r-regoli tal-EU u l-good sense amministrattiv jistipulaw il-kontra?

X'inhi r-raġuni għalfejn l-ebda ċittadin Malti u Għawdxi, ma jistax jikseb il-liċenzja bħala port workes sakemm ma jkollux lil xi ħadd mill-ġenituri (l-omm jew il-missier) li jkun diġà liċenzjat?

L-ONOR.

GODFREY FARRUGIA staqsa lill-

Ministru għall-Affarijiet Barranin u Promozzjoni tal-Kummerċ

L-akbar għaqda tal-Maltin fir-Renju Unit hi l-Maltese Culture Movement fejn ilha torganizza l-avveniment tal-Malta Day f'Settembru b'suċċess sa mill-2001, għaldaqstant jista' l-Ministru jgħid x'għajnuna jagħti l-Ministeru tiegħu biex dan iseħħ?

X'inhuma l-pjanijiet għal din is-sena u għas-sena 2019?

L-ONOR.

GODFREY FARRUGIA staqsa lill-

B'referenza għall-mistoqsija parlamentari 3610, jista' l-Ministru jgħid jekk din il-laqgħa kenitx organizzata formalment?

Jista' jgħid min kienu l-persuni involuti fil-laqgħa?

L-ONOR.

GODFREY FARRUGIA staqsa lill-

B'referenza għat-tweġiba għall-mistoqsija parlamentari 3600 jista' l-Ministru jgħid għal liema użu kienet il-kontribuzzjoni ta' €280,000 lid-Diplo Foundation?

Jista' jgħid kif intefqu?

L-ONOR.

FREDERICK AZZOPARDI staqsa lill-

Deputat Prim Ministru u Ministru għas-Saħħa

Jista' l-Ministru jgħid fejn imur id-dħul minn bazaars li jkun hemm fir-Reception Area tal-Isptar Mater Dei, u għalxiex jintuża dan id-dħul?

Jista' jgħid kemm kien id-dħul globali fl-aħħar sentejn (separatament)?

L-ONOR.

FREDERICK AZZOPARDI staqsa lill-

Ministru għall-Edukazzjoni u Xogħol

Jista' l-Ministru jgħid kemm persuni għaddew mill-aħħar eżami li sar għall-postijiet ta' Uffiċjali Eżekuttivi, Principals u Senior Principals mas-Servizz Pubbliku (separatament)?

Jista' jgħid kemm hu n-numru ta' dawk li ġew impjegati f'kull post u meta kienet l-aħħar data li ġew impjegati f'kull post?

L-ONOR.

FREDERICK AZZOPARDI staqsa lill-

Ministru għal Għawdex

B'referenza għall-mistoqsija parlamentari 4604, li kienet dwar Fondi tal-Unjoni Ewropea għall-Gozo Museum u fejn fit-tweġiba għaliha ntqal li kienu ġew allokati €5 miljun mill-Fond Ewropew għal dan il-proġett, tista' l-Ministru tgħid għal liema perjodu ġew allokati dawn il-fondi?

L-ONOR.

FREDERICK AZZOPARDI staqsa lill-

Ministru għal Għawdex

B'referenza għall-mistoqsija parlamentari 4988, li fit-tweġiba għaliha ntqal li kienu qed isiru verifiki biex jiġi stabbilit jekk l-art hijiex proprjetà tal-Gvern jew tal-privat, tista' l-Ministru tgħid jekk din l-informazzjoni ngħatatx?

L-ONOR.

FREDERICK AZZOPARDI staqsa lill-

Ministru għall-Finanzi

Jista' l-Ministru jgħid kemm kien l-ammont ta' investiment barrani f'Malta u f'Għawdex (separatament) matul is-snin 2016 u 2017 (separatament)?

L-ONOR.

FREDERICK AZZOPARDI staqsa lill-

Ministru għall-Finanzi

Jista' l-Minsitru jwieġeb il-mistoqsija parlamentari 5431 u ċjoè: Jista' l-Ministru jwieġeb il-mistoqsija parlamentari 5290 li oriġinarjament saret lill-Ministeru għall-Edukazzjoni u Xogħol u l-mistoqsija parlamentari 5328 li saret lill-Ministeru għall-Famija, Drittijiet tat-Tfal u Solidarjetà Soċjali u ċjoè: B'referenza għal dak li ġie kkwotat fil-media lokali fejn intqal li skont il-Eurostat, il-ħlas medju għal siegħa xogħol f'Malta hu kważi €14, jista' l-Ministru jgħid kemm hu n-numru ta' ħaddiema (separatament) li jitħallsu minn €4 sa €6, minn €6 sa €8, minn €8 sa €10, minn €10 sa €12 u minn €12 sa €14 fis-siegħa?

L-ONOR.

IVAN BARTOLO staqsa lill-

Ministru għall-Affarijiet Ewropej u Ugwaljanza

Tista' l-Ministru ġentilment tieħu l-passi neċessarji sabiex l-informazzjonijiet kollha li l-Ministeru tagħha joħorġu bħal (a) Society's Concern u (b) Who is Who? jiġu tradotti bil-Malti għall-benefiċċju taċ-ċittadini Maltin li ma jafux jaqraw bl-Ingliż?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

B'referenza għar-risposta tal-mistoqsija parlamentari 28847 tat-12-il leġiżlatura, jista' l-Ministru ġentilment jgħid x'servizzi qed toffri l-Aġenzija Appoġġ f'din il-Leġiżlatura u x'inhuma l-waiting list ta' kull servizz?

L-ONOR.

IVAN BARTOLO staqsa lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsijiet parlamentari 5933 u 6065 u ċjoè: B'referenza għar-risposta tal-mistoqsija parlamentari 5839, jista' l-Ministru jindika dawk il-kunsilli lokali f'Malta u Għawdex li kellhom taħditiet regolari f'din il-Leġiżlatura dwar suġġetti relatati ma' għarfien/stigma dwar is-saħħa mentali u meta saru dawn it-taħditiet u minn min saru?

L-ONOR.

IVAN BARTOLO staqsa lill-

Jista' l-Ministru jgħid x'attivitajiet ġew organizzati mill-Aġenzija Sapport għall-klijenti tagħhom matul is-sena l-oħra u din is-sena sad-data li fiha tkun imwieġba din il-mistoqsija?

L-ONOR.

IVAN BARTOLO staqsa lill-

Jista' l-Ministru ġentilment jgħid jekk il-każijiet kollha tal-familji li qed jirċievu xi servizz mill-Aġenzija Appoġġ għandhomx programm individwali?

Jekk iva, meta jiġi rivedut dan il-programm permezz ta' case conference?

Il-ġenituri jew carers li huma responsabbli tal-familji kkonċernati, qegħdin jingħataw kopja tar-rapporti individwali?

L-ONOR.

ROSIANNE CUTAJAR staqsiet lill-

Peress li l-popolazzjoni Qormija qed issir aktar anzjana, jista' l-Ministru jgħid jekk hemmx ippjanat li jsiru djar tal-anzjani f'din l-istess lokalità u jekk le, jikkunsidrax il-Ministru li jesplora din il-possibilità?

ORDNIJIET TAL-ĠURNATA

Abbozz Nru 43 - Abbozz ta' Liġi dwar Arranġamenti u Servizzi ta' Teknoloġija Innovattiva - Tieni Qari (Kont.) – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 44 – Abbozz ta' Liġi dwar l-Attiv Finanzjarju Virtwali - Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 45 - Abbozz ta' Liġi dwar l-Awtorità tal-Innovazzjoni Diġitali ta' Malta - Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

25 ta' Ġunju 2018 SKRIVAN TAL-KAMRA

KUMITATI TAL-KAMRA

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Il-Kumitat għall-Konsiderazzjoni ta' Abbozzi ta' Liġi se jiltaqa' nhar l-Erbgħa, 27 ta' Ġunju 2018, fl-4.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz ta' Liġi dwar is-Sigrieti Kummerċjali – Abbozz Nru 46 - Ministru għall-Ekonomija, Investiment u Intrapriżi Żgħar.

Abbozz Nru 39 - Abbozz ta' Liġi dwar l-Aġenzija għal Infrastruttura Malta (Kont.) – Ministru għat-Trasport, Infrastruttura u Proġetti Kapitali.

Abbozz Nru 30 - Abbozz ta' Liġi dwar il-Prevenzjoni tal-Korruzzjoni fl-Isport – Ministru għall-Edukazzjoni u x-Xogħol.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 42 – Abbozz ta' Liġi li jemenda l-Ordinanza li Tneħħi l-Kontroll tad-Djar - Ministru għall-Ġustizzja, Kultura u Gvern Lokali.

Abbozz Nru 41 – Abbozz ta' Liġi li jemenda l-Kodiċi Kriminali u l-Att dwar id-Dipendenza fuq id-Droga (Trattament mhux Priġunerija) - Ministru għall-Ġustizzja, Kultura u Gvern Lokali.

Abbozz Nru 35 - Abbozz ta' Liġi li jemenda l-Att dwar il-Professjoni Nutarili u Arkivji Nutarili –Ministru għall-Ġustizzja, Kultura u Gvern Lokali.

Abbozz Nru 38 - Abbozz ta' Liġi li jemenda Diversi Liġijiet dwar is-Servizzi Finanzjarji – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar it-Tlieta, 26 ta' Ġunju 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Diskussjoni dwar it-talba li saret mill-Membri tal-Oppożizzjoni għal investigazzjoni dwar is-sitwazzjoni tal-iingaġġ ta' ħaddiema fil-Wasteserv matul il-perjodu Jannar 2016 u Ġunju 2017, flimkien mat-talba tal-Membri tal-Gvern li l-perjodu taħt investigazzjoni jibda minn Jannar 2010.

(Kont.)

KUMITAT TAL-KONTIJIET DWAR L-UFFIĊĊJU NAZZJONALI TAL-VERIFIKA

Il-Kumitat tal-Kontijiet dwar l-Uffiċċju Nazzjonali tal-Verifika se jiltaqa' nhar l-Erbgħa, 27 ta' Ġunju, 2018 fl-4:30 pm fil-Kamra tal-Kumitati fil-Parlament, b'din l-aġenda:

Konferma tal-Minuti;

Riżoluzzjoni dwar Trasferiment ta' Proprjetà (Università ta' Malta);

Riżoluzzjoni dwar Trasferiment ta' Proprjetà (Hotels Consortium Sliema Strand Lido); u

Riżoluzzjoni dwar Trasferiment ta' Proprjetà (Marsa Football Club).

LAQGĦA KONĠUNTA

KUMITAT PERMANENTI DWAR L-AFFARIJIET SOĊJALI

KUMITAT PERMANENTI DWAR L-AFFARIJIET TAL-FAMILJA

Il-Kumitat Permanenti dwar l-Affarijiet Soċjali u l-Kumitat Permanenti dwar l-Affarijiet tal-Familja se jiltaqgħu nhar l-Erbgħa, 27 ta' Ġunju 2018 fil-5:00 pm fil-Kamra tal-Kumitati, fil-Parlament b'din l-aġenda:

Affarijiet Oħra.

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar it-Tnejn, 2 ta' Lulju 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Diskussjoni dwar talba li saret mill-Onor.

Jason Azzopardi rigward it-toroq arterjali fl-akkwati tar-Rabat u H'Attard.

KUMITAT PERMANENTI DWAR L-AFFARIJIET BARRANIN U EWROPEJ

Il-Kumitat Permanenti dwar l-Affarijiet Barranin u Ewropej se jiltaqa' nhar it-Tnejn, 2 ta' Lulju 2018 fis-6.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti;

Diskussjoni skont Artikolu 4 (2) tal-Att dwar l-Unjoni Ewropea dwar ir-ratifika tal-Ftehim bejn l-Unjoni Ewropea u l-Istati Membri tagħha, u New Zealand iffirmat fil-5 ta' Ottubru 2016; u

Affarijiet oħra.

25 ta' Ġunju 2018 SKRIVAN TAL-KAMRA